Khryseis

Khryseis (gresk: Χρυσηΐς, Khrysēís) er i henhold til gresk mytologi en trojansk kvinne, datter av Khryses, en prest for Apollon ved Khryse, en mindre by i nærheten av Troja. Likheten i navnene mellom datter, far og deres by er påfallende, og likelydende het hennes onkel Brises og hennes kusine Briseis. Khryseis' navn er kjent fra Homers Iliaden, hvor det betyr ganske enkelt «datter»; senere forfattere oppga det som de mente var hennes virkelige navn, Astynome (Ἀστυνόμη).

I Iliaden tar den greske hærfører Agamemnon henne til fange og innrømmer at Khryseis er flottere enn selv hans egen hustru. Han beholder henne som krigsbytte og slave, og avviser å la hennes far Khryses å betale løsepenger for henne. Et orakel for Apollon lot deretter en sykdom ramme den greske hæren, og Agamemnon ble til sist tvunget til å bøyde av. Han lar Odyssevs gi Khryseis tilbake til hennes far for å få slutt på plagene. Agamemnon utjevner dette ved å overta en annens krigsbytte som erstatning, han tok Briseis fra Akilles. Det var en handling som fornærmet Akilles dypt, og som deretter nektet å delta videre i Trojakrigen, noe som førte til en avgjørende konflikt for de to greske heltene.

En senere gresk legende, bevart i Hyginus' Fabulæ, hevdet at Khryseis hadde en sønn med Agamemnon. I middelalderen og senere i renessansens litteratur ble Khryseis utviklet til den litterære figuren Kressida, blant annet hos William Shakespeare i hans drama Troilus and Cressida (ca. 1603).

Referanser

Den trojanske krig
Greske mytologiske kvinner
Iliaden